Snapchat

Snapchat (shqiptuar "SNEP-çet") është një aplikacion multimedial amerikan i zhvilluar nga Snap Inc., fillimisht Snapchat Inc. Një nga veçoritë kryesore të Snapchat-it është se fotografitë dhe mesazhet zakonisht disponohen vetëm për një kohë të shkurtër përpara se të bëhen të paarritshme për marrësit e tyre. Aplikacioni ka evoluar nga fokusimi fillimisht te ndarja e fotografive nga personi në person tek shfaqja e Story të përdoruesve me përmbajtje kronologjike 24-orëshe. Opsioni "discover" i lejon markat të shfaqin video të shkurtra të përdoruesve të paguara nga to. Aplikacioni i lejon përdoruesit të ruajnë fotot në një zonë të mbrojtur me fjalëkalim të quajtur "My Eyes Only". 

Snapchat u krijua nga Evan Spiegel, Bobby Murphy dhe Reggie Brown, ish-studentë në Universitetin Stanford . Në vitin 2023, Snapchat kishte mbi 300 milionë përdorues aktivë mujorë. Më shumë se katër miliardë mesazhe në Snapchat dërgoheshin çdo ditë në vitin 2020. Snapchat-in e përdorin më shumë gjenerata e re, ku shumica e përdoruesve janë midis 18 dhe 24. Përdoruesit e Snapchat-it pranojnë se kanë shqetësime rreth privatësisë së aplikacionit.

 Historia 

 Prototipi 
Sipas dokumenteve dhe deklaratave të depozitimit, Reggie Brown ia solli idenë e një aplikacioni të fotove zhdukëse sipërmarrësit Evan Spiegel meqë Spiegel pati përvojë paraprake me tregti. Brown dhe Spiegel morën me vete edhe Bobby Murphy, që pati përvojë kodimi. Të tretë punuan ngushtë për disa muaj dhe e lansuan Snapchat-in si "Picaboo" në shërbimin operativ iOS më 8 korrik 2011. Reggie Brown u nxorr nga kompania disa muaj pas lansimit.

Aplikacioni u rilansua me emrin Snapchat në shtator të vitit 2011, dhe ekipi u përqëndrua më shumë tek lehtësimin e përdorimit dhe aspektet teknike sesa tek brendimi i tij. Një përjashtim ishte vendimi i mbajtjes së një maskote të dizajnuar nga Brown, "Ghostface Chillah", të emërtuar sipas Ghostface Killah të grupit të hip-hopit Wu-Tang Clan.

Më 8 maj 2012, Reggie Brown i dërgoi një email Evan Spiegelit gjatë vitit të fundit në universitetin Stanford, në të cilin ofroi të rinegocionte pjesën aksionin e tij të barabartë në pronësinë e kompanisë. Avokatët e Snapchat-it deklaruan që Reggie Brown nuk kishte bërë kontribute me vlerë ndaj kompanisë, prandaj nuk do t'i takonte asgjë.Original document, "151160912 Snapchat Reggie Brown Declaration" , Sam Biddle Documentcloud, July 10, 2013. Retrieved March 27, 2016. Në shtator 2014, Spiegel dhe Murphy paguan 157.5 milionë dollarë amerikanë dhe u emërtua si njëri prej autorëve origjinalë të Snapchat-it.

Në blog postimin e tyre të parë më 9 maj 2012, kryeshefi Evan Spiegel përshkroi misionin e kompanisë: "Snapchat nuk është vetëm për kapjen e një momenti me vlerë. Është për komunikim me gamën e plotë të emocioneve njerëzore—jo vetëm atë që duket e bukur apo perfekte." Ai prezantoi Snapchat-in si zgjidhja ndaj streseve të shkaktuara prej jetëgjatësisë së informatave personale në rrjete sociale, evidente nga "çetiketimi urgjent i fotove të Facebook-ut para intervistave të punës dhe fshirjes së njollave nga fotot e sinqerta para se të hyjnë në internet.

 Referime 

Kategoria:Themelime në Kaliforni në 2011
Kategoria:Softuer i Android-it
Kategoria:Komunikim instant
Kategoria:Softuer i iOS-it
Kategoria:Prona të internetit të themeluara në 2011
Kategoria:Faqe interneti për ndarjen e fotografive
Kategoria:Kompani private me seli në Kaliforni
Kategoria:Snapchat
Kategoria:Kompani teknologjike të Los Anxhelosit
Kategoria:Video vertikale
Kategoria:Aplikacione për mobil
Kategoria:Shërbime për video sipas dëshirës